cyanic-selkie/wikianc huggingface dataset:
Tvillingene (stjernetegn)
Astrologi
Tatt fra tvillingene som representerer det, stjernetegnet Tvillingene blir av astrologer betraktet som en av de viktigste stjernetegnene på grunn av den fanger noen grunnleggende «nivåer». For eksempel artikulerer den deres doble natur, en art med den såkalte lavere selv og høyere selv i tillegg til måten de er bilateralt symmetriske. Tvillingene blir også betraktet av tilhengere av astrologi som dyrekretsens mest tilpasningsdyktige tegn på grunn av den såkalte foranderlige energien som tillater individer innenfor dette tegnet den såkalte evnen til å se livet fra forskjellige vinkler.
Sigismondo Gonzaga
Sigismondo Gonzaga (født 1469, død 3. oktober 1525) var en av Den katolske kirkes kardinaler. Han var bror til hertugen av Mantova.
Han ble kreert til kardinal i desember 1505 av pave Julius IIs annet konsistorium.
Paris Metrolinje 2
Metroen i Paris' linje 2 går mellom Porte Dauphine og Nation. Denne linjen var den andre i Paris' metronett. Den ble satt i drift i desember 1900, og sluttført i april 1903.
Linjen har hatt den samme traséen hele tiden, og den har ikke blitt utvidet siden den ble satt i drift. Lengden er 12 km.
Historikk
Linjen har fremdeles samme trasé som i 1903. Inntil 14. oktober 1907 ble linjen kalt Linje 2 Nord.
Mellom Anvers og Colonel Fabien går linje 2 på en viadukt.
Korrespondanse
En gyldig billett brukt til Anvers er også gyldig i én time til kabelbanen opp til Montmartre.
Materiell
Fra 1900 til 1904 besto togsettene av to motorvogner i hver ende, noe som var forut for sin tid. årsaken til dette var at den midlertidige endestasjonen (Anvers) ikke hadde vendesløyfe.
Dagens togsett er av typen MF67. Når de nye togsettene MF2000, som fortsatt er under utvikling, blir ferdige vil linje 2 være den første som tar dem i bruk.
Lydbrikke
En lydbrikke er en integrert krets («brikke») laget for å fremstille lyd. Den kan gjøre det gjennom digital-, analog eller blandingselektronikk. Lydbrikker inneholder normalt ting som tonegeneratorer, modulasjonskontrollere, samplere, elektroniske filtre og forsterkere.
Skyddsvakt
For å bli skyddsvakt kreves godkjennelse. Den som utnevnes til skyddsvakt skal være godkjent av länsstyrelsen i det länet der han eller hun er bosatt. Militært personell som utnevnes til skyddsvakt skal i stedet være godkjent av Försvarsmakten
For å bli skyddsvakt kreves opplæring med teoretiske og praktiske prøver.
En godkjennelse som skyddsvakt skal gjelde for en bestemt tid, høyst fem år, og skal angi ansettelse eller oppdrag hos en viss arbeids- eller oppdragsgiver eller tjenestegjøring ved visse skyddsobjekter.
En skyddsvakt skal bære klær eller tjenstebevis som gjør at det klart fremgår at personen tjenstegjør som skyddsvakt. En skyddsvakt skal under tjenstegjøring medføre bevis om godkjennelse.
Skyddsvakter innen Försvarsmakten skal være bevæpnet med håndvåpen samt iblant også med batong og håndjern.
En sivil skyddsvakt, det vil si en skyddsvakt ansatt av et privat vekterselskap som for eksempel Svensk Bevakningstjänst, Securitas eller G4S, er utrustet med batong samt håndjern, og ved særskilte steder også pistol.
Fra 2020 kan skyddsvakter også gripe inn mot droner, også med makt.
Jack Willie
Jack Willie (født 15. april 1979) er en papuansk amatørbokser, som konkurrerer i vektklassen lett fluevekt. Willie har ingen større internasjonale resultater, og fikk sin olympiske debut da han representerte Papua Ny-Guinea under Sommer-OL 2008. Her ble han slått ut i første runde av Amnat Ruenroeng fra Thailand i vektklassen lett fluevekt. Han har også vunnet oseaniamesterskapet tre ganger, i 2006, 2007 og 2008.
Krepsen (stjernetegn)
Krepsen (latin: Cancer) (♋︎) er et stjernetegn. Mennesker født mellom 22. juni og 22. juli er ifølge astrologien født stjernetegnet «Krepsen». Krepsen er det fjerde tegnet i Zodiac / dyrekretsen.
The Expendables
The Expendables er en amerikansk actionfilm fra 2010, skrevet av David Callaham og Sylvester Stallone. Stallone var i tillegg filmens regissør og hovedrolleinnehaver. Filmen hadde norsk premiere 27. august 2010.
The Expendables handler om en gruppe elite-leiesoldater («The Expendables») som får i oppdrag å styrte en latinamerikansk diktator, men som snart oppdager at diktatoren i realiteten er styrt av en tidligere CIA-agent. Størsteparten av filmen ble spilt på ulike steder i Brasil våren og sommeren 2009, med enkelte scener innspilt i Louisiana og Los Angeles. Filmen er en hyllest til actionfilmer fra 1980-tallet og begynnelsen av 1990-tallet, og rollelista inkluderer en rekke actionfilmstjerner fra denne perioden i tillegg til flere yngre stjerner.
The Expendables har fått oppfølgerne The Expendables 2 (2012) og The Expendables 3 (2014).
Sammendrag
The Expendables, en gruppe leiesoldater med base i New Orleans, reiser til Adenbukta for å redde gisler fra et fartøy med somaliske pirater. Laget består av deres leder Barney Ross (spilt av Sylvester Stallone) kampsport-ekspert Yin Yang, Lee Christmas, militær-veteran Gunner Jensen, Hale Caesar og Toll Road. Jensen innleder en skuddveksling, som forårsaker flere tap blant piratene. Han forsøker deretter å henge en pirat, men Yang stopper ham. Etterpå sparker Ross ham motvillig ut av The Expendables. Senere blir Christmas opprørt når han oppdager at kjæresten hans, Lacy, har bedratt ham til fordel for en annen mann.
Barney Ross og hans tidligere rival Trench Mauser (spilt av Arnold Schwarzenegger) besøker "Mr. Church" for et nytt oppdrag. Trench velger å gi kontrakten til Ross, som går ut på å styrte en diktator, General Garza i Vilena, en øy i Mexicogulfen. Ross og Christmas flyr til Vilena for undercover-rekognosering. De møter deres kontakt, Sandra, men blir oppdaget. Det blir avslørt at tidligere CIA-offiser James Munroe (spilt av Eric Roberts) hjelper å holde Garza ved makten, men Sandra blir avslørt som general Garzas datter. Ross ønsker ikke lenger å ta del i oppdraget, men Sandra nekter å forlate hjem-landet Vilena. I mellomtiden henvender Jensen seg til Munroe for å hjelpe ham, og Sandra blir utsatt for vanntortur av Munroe for å skaffe ham informasjon. I mellomtiden har Lacy blitt fysisk skadd av hennes nye mann. Christmas utsetter ham og vennene hans for vold, og avslører for Lucy hva han egentlig arbeider med.
Ross og gruppen hans oppdager at Church faktisk er en aktiv CIA-agent, og at deres virkelig mål er Munroe. Men CIA har ikke muligheten til å direkte drepe en av deres egne tidligere agenter. Ross møter tatoveringsekspert og gamle venn Tool som forteller at han en gang lot en kvinne begå selvmord, i stedet for å redde henne. Ross blir motivert til å dra tilbake alene for å hjelpe Sandra, men Yang blir med ham. Jensen og hans leiemordere følger etter dem. Yang og Jensen havner i slåsskamp. Ross skyter og skader Jensen, når han forsøker å drepe Yang. Senere gjennomfører Jensen forskjellige endringer på utformingen til Garzas palass. Ross går ombord i flyet sammen med Yang, og finner resten av laget som venter på ham. Sammen infiltrerer de området.
Garza tror Munroe har leid inn "The Expendables" for å drepe ham, og soldatene hans forbereder seg til kamp. Teamet planter eksplosiver over hele bygningen. Ross forsøker å redde Sandra, men blir tatt til fange av Munroes håndlangere. Teamet redder ham, men får problemer med Garzas menn. Garza står endelig opp mot Munroe, og beordrer ham vekk fra området. I stedet, samtidig som Garza samler sine menn for å gå mot amerikanerne, dreper Munroe ham og stikker av sammen med sin håndlanger Paine og Sandra. Garzas menn åpner ild mot The Expendables, som må kjempe seg gjennom soldatene. De detonerer sprengstoff, og ødelegger hele palasset. Tool dreper Paine ved å brenne ham levende, samtidig som Ross og Cæsar klarer å ødelegge et helikopter før Munroe klarer å fly vekk. Ross og Christmas innhenter Munroe, dreper ham, og redder Sandra. Senere gir Ross sin del av belønninen fra oppdraget til Sandra, slik at hun kan gjenopprette Vilena.
Filmen slutter med at laget er hjemme igjen, og feirer i Tool's tatoveringssalong. Christmas og Tool har en konkurranse i knivkasting mot en Dart-tavle. Christmas komponerer et spottende dikt om Tool, og han kaster deretter en kniv rett mot midten av måltavlen - fra utenfor bygningen.
Andre roller
I tillegg har Bruce Willis og Arnold Schwarzenegger korte og ukrediterte opptredener, selv om Willis ble kreditert på filmplakaten.
Mottagelse
The Expendables ble en stor kommersiell suksess, og åpnet som nummer én på kinolistene i USA, Storbritannia, Kina og India.
Fra kritikerne var mottagelsen blandet, både internasjonalt og i Norge. Blant annet fikk filmen terningkast to i Aftenposten. NRKs Birger Vestmo mente på sin side at The Expendables hadde «elendig handling, råtten dialog, slett skuespill, og mildt sagt tvilsom moral», men lovpriste filmens underholdningsverdi og ga filmen terningkast fem.
Maren-Sofie Røstvig
Maren-Sofie Røstvig (født 27. mars 1920 på Melbu, død 24. januar 2014) var professor i engelsk litteratur ved Universitetet i Oslo. Hennes fagområde var engelsk diktning ca. 1550-1750.
Student 1939. Hun deltok i motstandskampen under krigen, og satt i fengsel en periode fra 1943. Fra august 1944 til freden utga hun en illegal avis. Hun ble cand.philol. i Oslo i 1947 og Ph.D. ved University of California, Los Angeles i 1950 med en avhandling om engelsk 1600-tallslyrikk. Hun var dosent ved Universitetet i Oslo 1955-67, og professor fra 1968 til 1988.
Røstvig var medlem av Det Norske Videnskaps-Akademi og av Vetenskapssocieteten i Lund.
Chromatomyia
Chromatomyia er en artsrik slekt av små fluer. De voksne fluene er ofte grå og gule på farge, med slank kropp og forholdsvis store vinger. Minérfluenes larver lever inne i planter der de danner miner, det vil si de spiser plantevevet som er under huden (epidermis), men uten å komme til overflaten. De fleste minerer i blad, men alle deler av planten kan angripes. Noen arter av minérfluer er alvorlige skadedyr i landbruk og hagebruk.
Utseende
Små til middelsstore (1–6 mm lange), slanke fluer, vanligvis med store vinger. Artene i denne slekten er ofte grå- eller gulaktige (gjerne grå på ryggen og mer eller mindre gule på sidene) med glassklare vinger. Hodet er rundt med runde fasettøyne. Langs innerkanten av fasettøynene sitter det flere børster, men disse kan variere mye i størrelse og antall. Pannen er bred, og de tre punktøynene sitter på en litt opphøyet trekant som ofte er annerledes farget enn resten av pannen. Antennene er av vanlig fluetype, tre-leddete, det ytterste leddet kan være ganske stort eller tilspisset, og bærer en ganske lang og kraftig antennebørste (arista) på oversiden nær roten. Kinnbørste (vibrissa) finnes, munndelene er av vanlig fluetype, ikke påfallende store. Brystet (thorax) har vanligvis kraftige børster på ryggen og sidene. Vingene er store sammenlignet med kroppen, vanligvis gjennomsiktige uten fargeflekker. Beina er korte og kraftige. Bakkroppen er kort og kjegleformet. Hunnene har et kort, men kraftig eggleggingsrør (ovipositor). Larvene er pølseformede, ganske tykke. De eneste tydelige strukturene sett fra utsiden er åndehullene (spiraklene), som sitter på opphøyde vorter på den fremste og bakerste segmentet.
Levevis
Alle minérfluene har larver som lever inne i planter, de fleste i blad, men også noen i stengler, røtter og frø. Chromatomyia-artene angriper særlig planter i gressfamilien, men også kardeborrefamilien og andre. Noen arter kan angripe et vidt spenn av vertsarter. Eggene stikkes inn under huden på planten, og larven klekkes etter noen få dager. Larvene spiser opp vevet innenfor ytterhuden og etterlater seg ganger i blad eller stengler, som er synlige utenfra som hvite felter eller tunneler. Disse kalles miner. Lignende miner lages av mange små sommerfugler og enkelte biller og planteveps. Larveutviklingstiden varierer fra en uke til flere måneder. Når larven er utvokst, kryper den vanligvis ut av planten og faller ned på bakken, der den forvandler seg til en puppe. Noen minérfluer kan gjøre stor skade, på jordbruksvekster og særlig på prydplanter der de lyse minene er skjemmende og kan gjøre planten uselgelig. Formen på minene kan ofte brukes til å bestemme arten av minérflue.
Systematisk inndeling
Slekten har blitt synonymisert med Phytomyza men blir fortsatt brukt av
Sværafjorden
Sværafjorden er en sidefjord til Vetlefjorden og Fjærlandsfjorden på nordsiden av Sognefjorden i Sogndal kommune. Fjorden strekker seg 2,5 kilometer nordvestover til Sværen. Fjorden har innløp mellom Farnes i sør og Torsnes i nord.
Grenden Dale ligger på sørsiden av fjorden og en vei snor seg opp over dalsiden til Dalsdalen. Farnesholten på 870 moh ligger på sørsiden av fjorden, Blånipa på 1218 moh ligger på nordsiden.
Fylkesvei 613 går langs hele fjorden.
Anne Lise Eriksen
Anne Lise Olaussen (født Anne Lise Eriksen, 27. juli 1926, død 15. april 2010 ) var en norsk skøyteløper. Hun representerte Norge og Idrettsforeningen Fram.
Internasjonale mesterskap
Allround-VM på skøyter (deltatt 1 gang)
Gambit
En gambit er en sjakkåpning der en spiller ofrer materiell for å oppnå andre fordeler. Vanligvis er det en bonde som blir ofret, men det finnes også gambiter der man ofrer en løper eller springer. En gambit der spilleren med de svarte brikkene ofrer materiell, kalles ofte en motgambit.
Ordet gambit ble først tatt i bruk om sjakk av den spanske presten Ruy López de Segura. Det kommer fra italiensk dare il gambetto, «å sette et ben frem» eller i overført betydning «å spenne ben på noen». Lopez studerte og utviklet denne spillemåten, og dermed fikk det italienske ordet den spanske formen gambito, som i sin tur ledet til det franske gambit, som tilsvarer den norske stavemåten.
Under den hvite bro (album)
Under den hvite bro er et musikkalbum med Jens Book-Jenssen, utgitt i 1980.
Främling (album)
Främling er debutalbumet til Carola, utgitt på det svenske plateselskapet Mariann Grammofon, 26. mars 1983. Albumet ble produsert av Lasse Holm og innspilt i KMH Studio i Stockholm, Sverige.
I 1992 ble albumet gjenutgitt på CD.
Mottagelse
På albumlisten i Sverige nådde albumet førsteplass, med over 1 000 000 solgte eksemplarer, og lå totalt 12 uker på listen. Främling holder fortsatt rekorden som det mest solgte albumet i Sverige noensinne.
I Norge lå albumet lå 26 uker på VG-lista og endte med andreplass som beste plassering.
«Främling»
Tekst/musikk: Mariann Forsberg / Lasse Holm Produsert av Lasse Holm  Carolas debutlåt som 16-åring, i Eurovision Song Contest i 1983, som innbragte en tredjeplass med 126 poeng. Bidraget fikk 12 poeng fra Norge. «Främling» ble en hit både i Norge og Sverige, med henholdsvis førsteplass og femteplass på singellistene.
«Säg mig var du står»
Tekst/musikk: Ingela «Pling» Forsman / Martin Duiser, Gregory Elias og Piet Souer Produsert av Lasse Holm
«Benjamin»
Tekst/musikk: Ingela «Pling» Forsman / Martin Duiser og Gregory Elias Produsert av Lasse Holm
«Gör det någonting»
Tekst/musikk: Monica Forsberg / Torgny Söderberg Produsert av Lasse Holm
«Gloria»
Tekst/musikk: Ingela «Pling» Forsman / GC Bigazzi / Umberto Tozzi Produsert av Lasse Holm
«You Bring Out the Best in Me»
Tekst/musikk: Mike Myers / Ben Findon Produsert av Lasse Holm
«Mickey»
Tekst/musikk: Ingela «Pling» Forsman / Nicky Chinn og Mike Chapman Produsert av Lasse Holm
«Se på mig»
Tekst/musikk: Ingela «Pling» Forsman / Lasse Holm Produsert av Lasse Holm
«Liv»
Tekst/musikk: Ingela «Pling» Forsman / Lasse Holm Produsert av Lasse Holm
«Visa lite mänsklighet»
Tekst/musikk: Liza Öhman / M. Leeson og P. Vale
Basert på den engelske original sangen «A Little Tenderness», med svensk tekst av Liza Öhman.
«14. mai»
Tekst/musikk: Ingela «Pling» Forsman / T. Cliff og B. Wade Produsert av Lasse Holm
«Du försvinner i natten»
Tekst/musikk: Liza Öhman / A. Mc Crori Produsert av Lasse Holm
Basert på den engelske originalsangen «Paris Dies in the Morning», med svensk tekst av Liza Öhman.
Sporliste
LP (1983) MLPH 1542 (Mariann) 1983 <br/ >MC (1983) MK 1542 (Mariann) 1983 <br/ >
Side A
CD (1992) RCD 510 (Rival) 1992 CD (1992) CD93-1448 (Solna : Rival) 1992
Sandbakk
Sandbakk het tidligere Lappvassvika eller Storsandbakken, og før fraflyttingen var der butikk og postkontor (med postadresse 8073 Sandbakk). Butikken som i senere tid var i bruk, lå i Heldal, like nordvest for Sandbakk. Sør for bygda ligger Lappvatnet, som har gitt navn til Lappvassvika. Det ligger flere små dagturhytter i området. Videre ligger Kvitvatnet som får vann fra Helldalisen lengre opp på fjellet. Her er populære turområder.
Brarupmesteren
Brarupmesteren (også kjent som Brarupverkstedet) var et dansk malerverkstedet som arbeidet med kalkmalerier og som var aktivt rundt år 1500. Verkstedet utførte kalkmalerier i flere kirker på Falster og på Lolland og står blant annet bak Brarup kirke, som verkstedet har fått navn etter.
Andre kirker verkstedet har smykket ut: Hyllested kirke, Toreby kirke, Søndersø kirke, Gjerrild kirke, Lyngby kirke, Sædinge kirke, Åstrup kirke, Tågerup kirke, Tirsted kirke (har gått tapt). Står muligens også bak flere kirker i Skåne eller har hatt nær forbindelse med gruppen bak; den såkalte Everlövgruppen eller Everlövverkstedet.
I sin beskrivelse av hva som særpreger Brarupverkstedet skriver Søren Kaspersen i fjerde utgave av Weilbachs Kunstnerleksikon:
The Las Vegas Hillbillys
The Las Vegas Hillbillys er en amerikansk komedie fra 1966, regissert av Arthur C. Pierce og produsert av Woolner Brothers. I hovedrollene spiller Ferlin Husky, Mamie Van Doren, Don Bowman og Jayne Mansfield. Filmen handler om en håpefull countrysanger som arver et nedslitt kasino i Las Vegas. Manus er skrevet av Larry Jackson.
Handling
Woody Wetherby drømmer om en karriere som countrysanger, men kommer ikke lenger enn å opptre på den lokale klubben. Da han arver et kasino i Las Vegas av onkelen sin, tror han at lykken er i ferd med å snu. Woody og hans gode venn, Jeepers, reiser til Las Vegas i en skranglete bil for å drive kasinoet. På veien stifter de bekjentskap med Tawny, som har problemer med bilen sin. De hjelper henne å komme seg til nærmeste bensinstasjon. Som takk betaler hun for reparasjoner på bilen deres før hun reiser videre.
Da Woody og Jeepers kommer frem får de imidlertid vite at kasinoet er en gammel låve, og at Woodys onkel døde med en stor gjeld. Det går ikke lang tid før Woody får kreditorene på nakken. Tanten hans, Clementine, kommer imidlertid til unnsetning. De bruker sparepengene hennes på å pusse opp kasinoet og skaffe musikere. Sangerinnen Boots Malone, som hadde blitt ansatt av Woodys onkel, hjelper også til. I tillegg blir Tawny blir ansatt. Kasinoet ender opp med å bli en suksess, og Woody og Boots forelsker seg.
Produksjon
Filmen er blant de mange som fulgte i kjølvannet av suksessen til TV-serien The Beverly Hillbillies. Under produksjonen ble filmtittelen Country Music, U. S. A. vurdert, før valget til slutt falt på The Las Vegas Hillbillys. Tittelen ble bevisst feilskrevet for å unngå søksmål. Filmen ble spilt inn i Las Vegas og Nashville.
Mottakelse
Boxoffice mente at kominasjonen av countrymusikk og to vakre blondiner ville tilfredsstille tilhengere av denne musikksjangeren, og filmen var en av de beste i sitt slag. Motion Picture Exhibitor mente imidlertid at filmen hadde lite å by på utover musikken, og trakk frem en tynn handling og svake skuespillerprestasjoner.
Oppfølger
Oppfølgeren Hillbillys in a Haunted House hadde premiere i 1967. Husky og Bowman gjentok rollene som henholdsvis Woody Wetherby og Jeepers. Rollen som Boots Malone ble på sin side spilt av Joi Lansing, i stedet for Van Doren.
Bullens pilsnerkorv
Bullens pilsnerkorv er et konservert svensk pølseprodukt oppkalt etter skuespilleren Erik «Bullen» Berglund. Det ble lansert i 1953, i forbindelse med en alvorlig salmonellaepidemi med opprinnelse i Alvesta. Produktet, som ble lansert som garantert salmonellafri, var på 1950-tallet en av mange helkonserver under «Bullens»-etiketten. Det produseres nå av Scan.
Bryant University
Bryant University  er et privat og ikke-kommersielt (non-for-profit) universitet i Smithfield i delstaten Rhode Island, USA. Det ble opprettet i 1863.
Bullens pilsnerkorv
Bakgrunn
Som en følge av epidemiutbruddet holdt skeptiske konsumenter seg borte fra kjøttprodukter en tid, spesielt slike med navnet Alvesta på etiketten. Det nye pølseproduktet var en måte å selge inn en garantert salmonellafri helkonserv, dessuten med drahjelp av en kjent filmpersonlighet.
Bryant University
Ved universitetet var det 3 651 studenter og 283 vitenskapelig ansatte i 2006, og samme året var skolepengene US$ 27 639 for studenter folkeregistrert i USA. Studiene gis opp til mastergradsnivå.
Bullens pilsnerkorv
Lansering
Skuespilleren Berglund, som hadde fått et navn som kokebokforfatter, lånte ut sitt navn og ansikt til det nye produktet. Han hadde som skuespiller etablert seg innen komediegenren pilsnerfilm, hvilket ledet til det nye produktets navn.
Berglund bidro også med å utarbeide oppskriften til pølsen. På 1950-talet ble det lansert et trettitalls produkter under «Bullen»-etiketten, inklusive griseføtter og dillkött.
Senere år
Av de andre tidligere charcuterieproduktene under «Bullens»-etiketten består på 2000-tallet kun denne konserverte pilsnerkorven. Den marknadsförs under två namn:
Siloaminskripsjonen
Siloaminskripsjonen er en innskrift påtruffet i 1880 i Siloamkanalens munning.
Bullens pilsnerkorv
Senere år
Idag (2016) produseres Bullens pilsnerkorv av Scan. Oppskriften, designet og forpakningen er fortsatt de samme som ved lanseringen. Etiketten er i gult og svart, med teksten «Bullens» samt noen pølser i avvikande rødt.
Siloaminskripsjonen
Den er trolig blitt innhugget av en av de arbeiderne som deltok i tunnelbyggingen på kong Hiskias tid. Den underjordiske Siloamkanalen munnet ut i Siloamdammen. Derigjennom ble det ført vann fra den utenfor Jerusalems bymur på Kidrondalens vestre side belliggende Gihonkilden. Innskriften omtaler hvordan de to fra tunnelens begge ender borrende arbetslagene møttes, og hvordan vannet strømmet frem gjennom den ferdige tunnelen.
Den utgjør et utenfor Bibelen ytterst sjeldent eksempel på hebraisk språk. Den er skrevet med gammelhebraisk skrift, en lokal variant av det fønikiske alfabet, og er derfor av betydning for kunnskapen om det hebraiske alfabets historie.
Det var skolegutten Jacob Eliahu som oppdaget innskriften, Han var adoptivsønn av norskfødte Anna Spafford og amerikanske Horatio Spafford, som sammen hadde grunnlagt American Colony litt nord for Gamlebyen i Jerusalem.
Bullens pilsnerkorv
Innhold og anvendelse
Den kokte pølsen ligger i hermetikkboksen i pølseavkok. I oppskriften for pølsen inngår ikke pilsner.
Pølsen skal varmes sakte i sitt eget avkok for ikke å sprekke. Berglunds egen anbefaling var å legge pølsen samt et laurbærblad på knekkebrød, hvilket deretter toppes med konsumentens egen favorittsennep.
Bullens pilsnerkorv i populærkulturen
I Leif G.W. Perssons roman Kan man dø to ganger? fra 2016 er en boks Bullens pilsnerkorv en del av løsningen på en mordgåte, og historien bak Bullens pilsnerkorv beskrives utførlig i boken. Boken er også filmatisert som TV-serie.
Jo Inge Berget
Jo Inge Berget (født 11. september 1990) er en norsk fotballspiller som fra 31. desember 2022 er klubbløs.
Han har tidligere spilt for Lyn, Udinese, Strømsgodset (på lån), Molde, Cardiff og Celtic (på lån). Han spiller vanligvis på midtbane og i angrep.
Klubbfotball
Berget vokste opp på Hadeland og spilte for de lokale klubbene Gran og Hadeland. Da han var ferdig med ungdomsskolen flyttet han til Oslo for å begynne på Lyn NTG, dette førte til at han spilte i den daværende tippeligaklubben Lyn. Berget var elev ved NTG Bærum.
Berget ble tatt opp i A-stallen fra egen junioravdeling. Han debuterte for Lyn allerede som førsteårs junior, i bortemøtet med Tromsø i september 2007.
I forkant av 2009 sesongen ble det klart at den italienske klubben Udinese lånte Jo Inge Berget tilbake til Lyn, frem til midtpausen i Tippeligaen. Den kreative spilleren som spilte spiss for Lyn, makerte seg i Tippeligaen slik at Molde FK viste interesse for angriperen. Berget ble meldt klar for Molde i forkant av Lyns møte med Rosenborg borte, men mislykket den medisinske testen på grunn av et trøblete kne. Han kjørte dermed rett fra Molde til Trondheim for å spille kamp for Lyn. Dagen etter ble det meldt at Lyn hadde forlenget låneavtalen med Udinese om Berget ut sesongen.
Etter Berget hadde forlatt Lyn som rykket ned 2009 sesongen, ble det klart før sesongen 2010 at Berget skulle gå på lån til tippeligaklubben Strømsgodset ut sesongen. Etter en suksessrik sesong med Godset tok laget gull i Cupen og bra plassering i Tippeligaen, ble Berget nevnt som en sentral spiller i suksessen. I forkant av 2011 sesongen forlenget Strømsgodset avtalen med Udinese om at Berget skulle spille for de marineblå nok en sesong, med en klausul om at Udinese kunne selge eller hente tilbake Berget fra og med 5. august. Det utnyttet Molde, som dermed hentet Berget til rosenes by. Berget hadde valget om å dra tilbake til Udinese, eller å dra til Molde, og valget ble dermed enkelt for Berget, som aldri trivdes i Italia. Han anså Molde FK som et mye bedre alternativ enn Godset.
Berget hadde sin siste kamp for Strømsgodset 4. august, i hjemmekampen mot Atlético Madrid.
Halvveis ut i 2011 sesongen i Tippeligaen, signerte Jo Inge Berget for serielederen Molde. Han ble seriemester med klubben samme år.
Den 24. januar 2014 ble Berget solgt til Premier League-klubben Cardiff City. I Cardiff City ble det lite spilletid før Celtic FC og Ronny Deila hentet Berget på lån 28. juli 2014, med opsjon om å gjøre overgangen permanent fra januar 2015. Han scoret to mål i son hjemmedebut 16. august 2014 da Celtic slo Dundee United 10–1. Utlånsperioden ble imidlertid ikke forlenget, og Berget vendte tilbake til Cardiff etter denne.
DEn 19. januar 2015 meldte den svenske toppklubben Malmö FF at de hadde signert Berget på en treårskontrakt.
Cicadoidea
Cicadoidea er en gruppe av insekter som utgjør en overfamilie blant plantesugerne. I verden er det ca. 1 300 arter, fordelt på to familier: egentlige sangsikader (Cicadidae) med rundt 1300 (noen kilder sier 2500) arter og den lille, australske familien Tettigarctidae med to kjente, nålevende arter.
Utseende
Sangsikader er store sikader, mellom 15 og 110 mm lange.
Hodet er som regel litt smalere enn forryggen (pronotum). men stort og bredt med forholdsvis små fasettøyne som ofte er røde på farge. De har tre punktøyne (ocelli) oppe på hodet. Issen er mer butt foran enn hos dvergsikader og skumsikader. Den er ikke like framoverettet og går over i pannen i en jevnere bue. Munnen (rostrum), er en flerleddet sugesnabel, som den bruker til å stikke inn i planter og bladnerver, for å suge plantesaft. Den korte snabelen ligger bakoverbøyd, under hodet og mellom fremste lår, når den ikke er i bruk. Antennen er ganske kort, de første ledd er noe tykkere og kortere enn resten. Bakkroppen er omtrent kjegleformet, noe bredere enn de er høy. Beina er korte og kraftige, bakbeina er ikke dannet til hoppebein.
Nymfestadiet kan kjennes på at frambeina er omdannet til korte og kraftige gravebein. Siden nymfene lever underjordisk ser man dem vanligvis bare når de kryper opp rett før de voksne insektene klekkes.
Tettigarctidae skiller seg fra sangsikadene ved at kroppen er fint, men tydelig hårete.
Levevis
Sangsikader finnes helst på lune og soleksponerte steder. Mange arter foretrekker åpen skog med busk vegetasjon, og gressenger. Hunner finnes oftere i gresset og på lave busker. Hanner har en tendens til å oppholde seg høyere oppe i trær.
De suger plantesaft. Noen arter lever på flere planteslag, mens andre har bare en vertsplante.
Sangen
Cicadidae har en høylytt sang, mens sangen til Tettigarctidae er knapt hørbar for mennesker. Det er bare hannene som synger, derav det gamle greske ordtaket "Lykkelige er sikadene, for deres kvinner er stumme". Den lager forskjellig sang for å lokke til seg hunner, for paring, eller for å markere seg. En sangsikade kan synge ganske høyt og sangen kan høres over lang avstand. I varmere strøk på jorden kan sang fra sikader være plagsomt. Lyden lages ved at en spent membran på bakkroppssidene strammes ved hjelp av muskler på innsiden og så slippes slik at den retter seg ut igjen – hvert slipp gir opphav til et klikk og tusenvis av klikk gir en mer eller mindre monoton summing. Mekanismen ligner på den man finner på lokkene på moderne syltetøy-glass, som kan klemmes inn og så spretter ut igjen dersom glasset har vært åpnet. Mange arter kan variere sangen ved hjelp av klaffer som virker som lyddempere. I motsetning til de fleste andre insekter i varme områder kan sangsikadene være i full aktivitet selv når dagen er på det varmeste, men det finnes også arter som synger mest i skumringen eller om natten.
Utvikling
Eggene legges på plantevev i noen små snitt hunnen lager. Sangsikader har ufullstendig forvandling, overgang fra nyklekt larve til det voksne kjønnsmodne insektet, går gradvis gjennom flere nymfestadier. Når nymfen klekker, slipper den seg ned på jorden og graver seg ned. Her kan den leve flere år, gjerne to til seks, avhengig av temperatur og art, og suger sevje fra røtter, mest av busker og trær. Nymfene har flere hudskift. Når den er klar for sitt siste hudskift kryper den opp av jorden og opp i et tre for å skifte hud. Man finner ofte de tomme nymfehudene fastsittende på strå eller trestammer, skinnet er nesten intakt, men med en revne langs ryggen der de voksne insektet har krøpet ut. Hos de nordamerikanske periodiske sikadene (slekten Magicicada) tar utviklingen enten 13 eller 17 år. De voksne insektene forekommer bare (men da i enorme mengder) noen få uker hvert 13. eller 17. år. Det er ikke kjent hvordan de koordinerer klekkingen slik.
Systematisk inndeling / europeiske arter
Overfamilien Cicadoidea består av bare to grupper (familier), foruten sangsikadene, familien Tettigarctidae, som bare omfatter to australske arter. Noen regner Cicadinae og Tibicinae som egne familier.
The Expendables 2
The Expendables 2 er en actionfilm fra 2012 regissert av Simon West, skrevet av Sylvester Stallone og basert på figurer skapt av David Callaham. Filmen er en oppfølger av 2010-action filmen The Expendables, og på gjestelisten er stjerner som Sylvester Stallone, Jason Statham, Jet Li, Dolph Lundgren, Chuck Norris, Randy Couture, Terry Crews, Liam Hemsworth, Jean-Claude Van Damme, Bruce Willis og Arnold Schwarzenegger.
Den ble etterfulgt av The Expendables 3 (2014).
Handling
I Albania blir The Expendables overfalt av en internasjonal kriminell bande under ledelse av våpenhandleren Jean Vilain (Jean-Claude Van Damme), hans høyre hånd Hector (Scott Adkins) og deres leiesoldater som har tatt Billy til fange. Vilain krever datamaskinen i bytte for Billys liv. The Expendables gir dem datamaskinen, men Vilain sender en kniv gjennom Billys hjerte før de flykter med helikopter. Gjengen finner et notat til Sophia i Billys jakkelomme. De begraver sin falne kamerat, og sverger hevn over Vilain og hans menn. Maggie forteller dem at datamaskinen røper den nøyaktige plasseringen av fem tonn raffinert plutonium som ble forlatt i en dyp gruve av sovjetiske myndigheter mot slutten av den kalde krigen. Jean Vilain planlegger å få tak i plutoniumet og selge det til høystbydende.
The Expendables klarer å spore datamaskinens signal og de følger etter Vilain, noe som først tar dem til Bulgaria hvor de overnatter ved en forlatt russisk militærbase. Neste morgen blir de overfalt av Vilian og hans menn med en stridsvogn. Da The Expendables har gått tom for ammunisjon, blir de reddet av en gammel venn, Booker (Chuck Norris), som raskt eliminerer både stridsvognen og fiendene. Før han reiser videre, opplyser Booker om en nærliggende landsby hvor beboerne prøver å slåss mot Vilain. I mellomtiden er Vilain og hans menn opptatt med å grave opp plutonium fra gruvene. I landsbyen som Booker nevnte finner The Expendables en gruppe væpnede kvinnelige landsbyboere som prøver å beskytte sine barn fra Vilain og hans menn. Mange av de lokale innbyggerne har blitt kidnappet og satt til å arbeide som slaver i gruvene for å utvinne plutonium, og kvinnene ber om hjelp fra The Expendables.
Da Vilians menn kommer for å hente flere landsbyboere til gruvene blir de overfalt og drept av The Expendables. Etter å ha funnet Vilain og gruven, krasjer The Expendables ett fly inn i selve gruve-inngangen. Gruppen redder de fangende gruvearbeidere fra å bli henrettet, men Vilain og hans nestkommanderende, Hector, stikker av med fem tonn plutonium. På avstand detonerer Vilian sprengladninger plassert inni gruven, og den kollapser. Alle gruvearbeiderne og The Expendables blir fanget der nede. Mr. Church og Trench ankommer og frigjør gruven før de slår seg sammen med The Expendables for få tak i Vilain. De avskjærer Vilain og hans menn på en flyplass. Booker, The Expendables, Trench og Mr. Church havner i kamp mot Vilian og resten av hans menn. Vilain blir knivstukket som hevn for Billy. Etterpå reiser The Expendables hjem i en gammel Antonov An-2, og de gir en siste skål til minne om Billy. Litt senere, i Frankrike finner Billys kjæreste, Sophia, en pappeske utenfor døren sin med en stor sum penger og Billys brev som han hadde skrevet til henne kort tid før han døde.
Operasjon Waxwing
Operasjon Waxwing var en operasjon under andre verdenskrig som fallskjermkompaniet (KpF) i Brigaden i Skottland gjennomførte i Nord-Trøndelag i mars 1945.
Planen var opprinnelig å bruke hele Fallskjermkompaniet ved Brigaden i Skottland til å gjennomføre jernbanesabotasje mot Nordlandsbanen mellom Grong og Majavatn. Sabotasjen var tenkt å hemme den tyske hærens muligheter til å overføre rundt 100 000 tyske soldater fra Nord-Norge til innsats på kontinentet.
Kun forpartiet på 12 mann under ledelse av kaptein Bangstad ble droppet over Midt-Norge 24. og 25. mars 1945. Det ble opprettet en base ved Orrevatnet i Børgefjell, og det ble gjennomført flere vellykkede aksjoner mot jernbanen i Namdalen. Forpartiet hadde ett tap da en mann omkom etter et vådeskudd. Resten av kompaniet ble ikke overført til Norge før etter den tyske kapitulasjonen og deltok i avvæpningen av de tyske avdelinger.
Svømming under EM i svømmesport 2010 – 1500 meter frisvømming kvinner
Øvelsen 1500 meter frisvømming kvinner ved EM i svømming 2010 på langbane fant sted 13. og 14. august i Budapest, Ungarn.
Norsk bistand til Øst-Timor
Øst-Timor er en av de største mottakerne av norsk bistand per kapita. Rammeavtalen for bistandssamarbeid mellom Norge og Øst-Timor som ble fornyet i 2008, er på 50 millioner i året. Landet er helt avhengig av internasjonal bistand etter en flere tiårs lang uavhengighetskamp fra Indosnesia. Konflikten som toppet seg i 1999 førte til at mellom 70 og 90 prosent av infrasturkturen i landet ble ødelagt og 75 prosent av befolkningen var på flukt.
Minuttvolum
Minuttvolum er betegnelsen på volumet blod hjertet pumper ut i kroppen hvert minutt. Minuttvolumet beregnes ved å multiplisere venstre hjertekammers slagvolum med hjerteraten. Dersom venstre hjertekammer har et slagvolum på 75 ml og hjerteraten er 70 slag per minutt, blir minuttvolumet. Dette er omtrent gjennomsnittlig for en hvilende voksen person, men minuttvolumet kan komme opp i 30 liter/minutt i ekstreme situasjoner.
Norsk bistand til Øst-Timor
Norge oraniserer noe av bistanden til Øst-Timor i Consolidated Support Program (CSP) gjennom Verdensbanken. Det meste av bistanden er likevel bilateral. Bistanden er hovedsakelig konsentrert gjennom fire punkter:
Minuttvolum
Minuttvolum beskriver også ventilasjone til mennesket. Formelen som brukes her er da: Minuttvolum= tidalvolum minus ad150 x ventilasjonsfrekvens pr.min. For eksempel normalt Tidalvolum er 500 ml trekke fre anatomisk dødrom på 150ml til en voksen person. Hvis man da har en ventilasjonsfrekvens på 14/min blir minuttvolumet. Minuttvolum= 350ml x 14/min. Minuttvolumet er da 4900ml pr. min.
Norsk bistand til Øst-Timor
Olje og gass
Innen olje og gass er Norge den største bidragsyteren. Øst-Timor har relativt store olje- og gassreserver, men mangler infrastruktur og kompetanse. Norge har bidratt med rådgivning og ressurser for oppbygging av landets forvaltning av petroleumsressursene. Øst-Timors petroleumslov og petroleumsfond er bygd opp etter den norske modellen. LO-forbundet Industri Energi er aktiv bidragsyter til å bygge opp en fagforening for oljearbeidere i Øst-Timor og har dannet egen solidaritetsgruppe for Øst-Timor. Forbundet bidrar også til utdanning og kursing for oljearbeidere.
Energi
NVE og Olje- og energidepartementet har bidratt til utvikling av energisektoren i Øst-Timor også utover olje og gass. Norge ga i 2006 15 mill kr til utbygging av energinettet i landet. NVE har også bidratt mye med rådgivning og ressurser til utbygging av infrastruktur. NVE var en ledende bidragsyter til at Øst-Timors første vannkraftverk, Gariuai Minikraftverk, ble åpnet 18. november 2008. Kraftverket var en gave fra Norge, ble bygget under ledelse fra NVE, med lokal arbeidskraft. 1500 personer var involvert i byggingen og en 4 km transmisjonslinje på 20 KV fram til eksisterende lokalt nett var også inkludert i prosjektet.
Egil Sinding-Larsen
Egil Sinding-Larsen (født 8. september 1931, død 10. august 2000) var en aktivist innenfor kulturminnevern, især arkitektur og bygningsvern, og ble utnevnt til statsstipendiat i 1994.
I 1973 sluttet Sinding-Larsen i foreningen, og ble ansatt i Norsk kulturråd med arbeidsoppgaver innen kunst og arkitektur. Han ble utnevnt til leder for Utsmykkingsfondet for offentlige bygg da dette ble opprettet i 1976, og hadde stillingen til han i 1994 ble utnevnt til statsstipendiat. Som statsstipendiat arbeidet han bl.a. med å kartlegge Oslos fasadeutsmykning.
Carlo Domenico del Carretto
Carlo Domenico del Carretto  (født 1454, død 15. august 1514) var en av Den katolske kirkes kardinaler.
Han ble kreert til kardinal i desember 1505 av pave Julius IIs annet konsistorium, med Santa Cecilia som tittelkirke.
Lover, Come Back to Me
«Lover, Come Back to Me» er en sang fra 1928. Musikken ble skrevet av Sigmund Romberg med tekst av Oscar Hammerstein II for Broadway-showet The New Moon, der sangen ble først framført av Evelyn Herbert og Robert Halliday (som Robert Misson).
Filmversjoner
Sangen ble framført av Lawrence Tibbett og Grace Moore i filmen New Moon og av Jeanette MacDonald og Nelson Eddy i 1940-utgaven av samme film.
Barbra Streisand-versjonen
Sangen ble også gitt ut som den andre singelen til Barbra Streisand i november 1962, som en dobbeltsingel med «My Coloring Book».
I 1963 spilte Streisand inn sangen på nytt for albumet The Second Barbra Streisand Album.
Palass
Palass er et bygg som svarer til slott, dog med den forskjellen at palasset ligger i en by eller i et bymiljø. Palasset har som hovedregel ingen park. Palass har dog ofte en hage. Et palass kan ligge helt ut mot gaten som vi kan se i Stockholm Arvefyrstens palass eller tilbaketrukket som Det kongelige slott i Oslo, Buckingham Palace i London eller Elyséepalasset i Paris.
Syleus
Syleus (gresk: Συλεύς) var i henhold til gresk mytologi en sønn av Poseidon og en tyrann i Aulis i Lydia. I de fleste varianter av myten eide han en vingård og alle fremmede som passerte gjennom landet hans, tvang han til å arbeide på vingården, og deretter drepte han dem. Bare helten Herakles fikk en slutt på dette da han gravde opp vinrankene med røttene, brente vingården og drepte Syleus med hans egen hakke. Han tok også livet av hans datter Xenodoke.
Palass
Versailles var opprinnelig et slott, men urbaniseringen gjorde det til et palass over tid. At ordet slott brukes om Det kongelige slott og Akershus slott i Oslo og Kungliga slottet i Stockholm er av tradisjonsmessige årsaker. Ordet palass kommer av latinets palatium, etter Palatium eller Palatinen, den av Roms syv åser som keiserne oftest bygde sine boliger i.
Syleus
I henhold til mytografen Konon hadde Syleus en bror ved navn Dikaeus (andre steder nevnt som et eponym for Dikaea i Trakia); deres far var Poseidon. I motsetningen til sin bror var Dikaeus en rettferdig mann, hvilket er antydet av den bokstavelige meningen av navnet hans. og tok imot Herakles på beste vis etter at helten hadde slått Syleus i hjel. Herkules ble forelsket i Syleus' datter som ble oppfostret av sin onkel, og giftet seg med henne. Straks etter reiste han imidlertid, og etterlot sin nye hustru som savnet han slik at hun døde av sorg. Da han kom tilbake fikk han høre om hennes død og ville kaste seg på gravbålet, men de som var tilstede greide å forhindre dette. Et tempel for Herakles ble reist ved siden av hennes grav.
Palass
Det finnes en spesiell variant av palasset som kalles palé, dette er altså ikke noe palass, men en større praktfull bygning (eller mindre palass om en vil) i bymiljø.
Eksempel på utenlandske palass
राजमहल Дворац
Fazio Santori
Fazio Santori (født 1447, død 22. mars 1510) var en av Den katolske kirkes kardinaler. Han var tilsluttet den romerske kurie og var også biskop av Cesena.
Han ble kreert til kardinal i desember 1505 av pave Julius IIs annet konsistorium.
Kjell Bjartveit
I tillegg til å ha jobbet som lege, var han blant annet statssekretær i Sosialdepartementet, administrerende overlege i Statens helseundersøkelser (1968–97), formann av Statens tobakksskaderåd (1971–93) og leder i Nasjonalforeningen for folkehelsen (1997–2001).
Bjartveit mottok i 1984 Karl Evangs pris for å ha «gjort en helt spesiell innsats for å spre kunnskap om tobakkens skadevirkninger og klart å alminneliggjøre stoffet uten at det har gått ut over det faglige innhold og nivå, og han har også tatt initiativet til samfunnstiltak og lovendringer for å begrense skadevirkningene» (Helsetilsynets begrunnelse).
Han var i mange år formann for Statens tobakksskaderåd, og må regnes som røykelovens ideologiske "far".
Hests kirkja
Hests kirkja er en kirke fra 1910 på øya Hestur i Færøyene. Kirken hører til den færøyske statskirken, Fólkakirkjan.
Initiativ til å reise kirken ble tatt i 1908, bygget var reist i 1910, og den 5. juni 1911 ble kirken innviet. Kirken ble tegnet av arkitekt fra Tórshavn.
Philotes sonorensis
Philotes sonorensis er en dagsommerfugl som tilhører undergrupper blåvinger i den store familie glansvinger (Lycaenidae).
Utseende
En liten blåvinge (vingespenn ca. 25 millimeter) uten stjerter på bakvingene. Hannens overside er blekblå med en perlemorsaktig glans og smalt mørke ytterkanter og fire små, runde, svarte flekker som danner et krumt bånd på forvingen. Det er også en liten, mørk flekk på bakvingen. Vanligvis er det en uregelmessig, oransje flekk på forvingen og ofte også på bakvingen. Undersiden har gråbrun grunnfarge, men er ellers mønstret som oversiden. Hunnen er nokså lik hannen, men er litt mattere i fargen med større flekker.
Levevis
Larvene lever på sukkulenter i slekten Dudleya (bergknappfamilien) i Sonora-ørkenen.
Utbredelse
Arten er utbredt i de tørre områdene i det sørvestlige Nord-Amerika, der den er kjent fra California, Colorado og det nordlige Mexico.
Paris Metrolinje 3
Metroen i Paris' linje 3 går mellom Pont de Levallois – Bécon og Gallieni, og ble tatt i bruk fra oktober 1904. Lengden er 12 km.
Omleggelse av traséen
Forlengelsen av linje 3 forårsaket at stasjonen Martin Nadaud ble stengt. Denne stasjonen hadde innganger fra plassen med samme navn vis-à-vis gravlunden Père Lachaise. Plattformene fra denne stasjonen ble innlemmet blant plattformene ved dagens Gambetta.
Annet
Spøkelsesstasjonen Haxo ble bygget på 1920-tallet, men ble aldri tatt i bruk.
Mesterkurs
Et mesterkurs, også kalt mesterlektie eller mesterklasse, er en form for opplæring innen et emne gitt av en mester på området. Betegnelsen brukes om undervisning eller kursing gitt av en ekspert, gjerne med deltakere fra øverste nivå, og hvor deltakerne utvikler ferdigheter innen en bestemt disiplin. Begrepet har blitt brukt innen musikk, vitenskap, maleri, drama og idrett.
Navnet hentyder på et kurs av høyeste klasse med hensyn på kvalitet, og har for eksempel vært brukt om undervisning eller instruksjon av en framstående musiker, sanger eller dirigent. Slike kurs pågår innen et begrenset tidsrom, som en helg eller en uke, og er ofte spesielle undervisningstimer for langtkomne utøvere. Undervisningen foregår ofte fremfor publikum, og tilskuerne kan også ha utbytte av undervisningen.
Musikk
Musikalske mesterkurs kan føres tilbake til Franz Liszt som blir regnet som opphavsmannen til denne undervisningsformen. Andre kjente «mestre» har blant annet vært Yehudi Menuhin, Isaac Stern, Itzhak Perlman og Vladimir Horowitz.
Overført betydning
Mesterkurs kan også brukes i overført betydning for å beskrive en oppvisning av stor dyktighet i sammenhenger hvor utdanning ikke var den primære intensjonen, som for eksempel et billøp hvor en prestasjon blir omtalt som "et mesterkurs i forbikjøring".
Hebron
Al-Khalil, bedre kjent som Hebron (Bibelens Hebron; arabisk: الخليل – al-Ḫalīl; hebraisk: – Ḥevron), er en palestinsk by som ligger på den okkuperte Vestbredden. Den ligger 35 km sør for Jerusalem, 930 meter over havet, og er den største byen på Vestbredden. Byen ligger på palestinsk territorium og lå i oldtiden i det som var kjent som den bibelske region Judea. Den regnes som viktig for både islam, kristendommen og jødedommen.
I 2017 ble gamlebyen, Hebron/Al-Khalil Old City, inkludert på Unescos verdensarvliste som en del av den palestinske kulturarven.
Filosofiåret 2016
Filosofiåret 2016 er en oversikt over hendelser, utgivelser og personer med tilknytning til filosofi i 2016.